CELEX: C2006/048/38
Language: et
Date: 2006-02-25 00:00:00
Title: Kohtuasi C-4/06 P: J. Ouariachi  4. jaanuari 2006.  aasta apellatsioonkaebus Euroopa Ühenduste Esimese Astme Kohtu (viies koda)  26. oktoobri 2005.  aasta määruse peale kohtuasjas T-124/04: J. Ouriachi versus Euroopa Ühenduste Komisjon

25.2.2006   
            
            
               ET
            
            
               Euroopa Liidu Teataja
            
            
               C 48/20
            
         J. Ouariachi 4. jaanuari 2006. aasta apellatsioonkaebus Euroopa Ühenduste Esimese Astme Kohtu (viies koda) 26. oktoobri 2005. aasta määruse peale kohtuasjas T-124/04: J. Ouriachi versus Euroopa Ühenduste Komisjon
   (Kohtuasi C-4/06 P)
   (2006/C 48/38)
   Kohtumenetluse keel: prantsuse
   J. Ouariachi esitas 4. jaanuaril 2006 Euroopa Ühenduste Kohtule apellatsioonkaebuse Euroopa Ühenduste Esimese Astme Kohtu (viies koda) 26. oktoobri 2005. aasta määruse peale kohtuasjas T-124/04: J. Ouariachi v. Euroopa Ühenduste Komisjon. Hageja esindaja on advokaat L. Dupong.
   Apellatsioonkaebuse esitaja palub Euroopa Kohtul:
   
               —
            
            
               Tühistada vaidlustatud otsus,
               
                           —
                        
                        
                           määrata kõikide menetlustoimingute teostamine, mis võimaldavad tuvastada Louis Charles'i tehtud võltsingu, tema üldise suhtumise hageja laste röövimisse ja seose võltsingu ning hageja lastele Sudaani ametiasutuste poolt viisade andmise vahel, mis võimaldas nende röövimist;
                        
                     
                           —
                        
                        
                           kutsusda Louis Charles'i isiklikult kohale;
                        
                     
                           —
                        
                        
                           nõuda Euroopa Liidu delegatsioonilt Hartumis informatsiooni esitamist;
                        
                     
                           —
                        
                        
                           nõuda selle toimiku esitamist, mille Ronda esitas Sudaani konsulaadile Rabatis endale ja oma lastele viisa saamiseks;
                        
                     
                           —
                        
                        
                           võttes tarvitusele kõik muud meetmed, mis on vajalikud tõe jaluleseadmiseks.
                        
                     
         
               —
            
            
               tunnistada hagi vastuvõetavaks ja põhjendatuks;
            
         
               —
            
            
               mõista kostjalt hageja kasuks välja hüvitis kogusummas 100 000 eurot talle tekitatud kahju hüvitamiseks;
            
         
               —
            
            
               mõista kõik kohtukulud välja kostjalt.
            
         Väited ja peamised argumendid
   Hageja, kellel on Hispaania ja Maroko kodakondsus, nõuab talle tekitatud kahju (hinnatud 100 000 eurole) hüvitamist, mille põhjustas L. Charles, Euroopa Liidu Hartumi (Sudaan) delegatsiooni endine ekspert, oma ebaseaduslike tegudega ametiülesannete täitmisel eelkõige kirjalike võltsingute tegemisega: Euroopa Liidu Hartumi delegatsiooni võltsitud ametliku küllakutse vormistamisega, mis võimaldas Sudaani konsulaadil Rabatis väljastada viisa hageja endisele abikaasale ja lastele, millel oli oluline koht hageja laste rahvusvahelises röövimises.
   Hageja hinnangul ei olnud Esimese Astme Kohtul õigust tunnistada tema hagi vastuvõetamatuks ilma, et oleks eelnevalt määratud menetlustoimingute teostamine ja ilma selgitamata:
   
               —
            
            
               L. Charles'i tegude ebaseaduslikku olemust ja
            
         
               —
            
            
               nende ebaseaduslike tegude otsest sidet asjaoluga, et petetud Sudaani ametiasutused andsid lastele viisa ilma isa (hageja) nõusolekuta.